Hdźež běchu něhdy dźěći w dowolu, witaja nětko turistow
Kytlice (JuŠ/SN). W lětach wot 1966 do 2004 přebywachu mnohe serbske a němske dźěći Kamjenskeho wokrjesa w lětnich prózdninach w krasnej čěskej krajinje w Kytlicach, hdźež dožiwichu wulkotnej prózdninskej tydźenjej. Nimo wulkeho twarjenja z jědźernju a spanskimi rumnosćemi wabjachu šulerjow 6. do 8. lětnika wosebje małe chaty, stejace před lěsom na wysokim brjoze a skićace dźěćom překrasny wuhlad na wjes a wokolinu. Zajimawe zarjadowanja z čěskimi přećelemi skrućachu přećelske styki mjez nimi. Někotryžkuli dźensa hižo dorosćeny spomina rady na tónle čas a je sej snadź zas tam dojěł. Što pak je z toho dźensa zwostało?
szl_Latn szl_Latn